Jean-Pierre Vuillemin

**Jean-Pierre Vuillemin** (født 21. januar 1967 i Rambervillers i Vosges øst i Frankrike) er en fransk katolsk geistlig og biskop av Le Mans.
## Liv og virke
### Bakgrunn
Jean-Pierre Vuillemin er den yngste i en familie på seks barn. Hans bror François, medlem av *[[Mission de France]]*, ble arbeiderprest i bispedømmet Saint-Dié.

Han deltok i militært samarbeid i Seoul i to år på slutten av 1980-tallet. Deretter fikk han muligheten til å besøke India, Japan og Tibet. Dette tillot ham å utvikle et kjennskap til andre religioner som buddhisme, hinduisme og sjamanisme.

### Prest
Jean-Pierre Vuillemin studerte ved det interdiocesane presteseminaret i Lorraine og ble presteviet for bispedømmet Saint-Dié den 11. juni 1994 av biskop Paul-Marie Guillaume.

Etter ordinasjonen var han opprinnelig kapellan i Bruyères og Mirecourt. 

Fra 2001 til 2004 studerte han ved Institut Catholique de Paris, der han tok doktorgraden *[[utriusque iuris]]* i 2006. Fra 2004 til 2011 var han official ved det interdiocesane tribunal for bispedømmene Saint-Dié, Nancy og Verdun og erkebispedømmet Dijon. Deretter var han official ved det interdiocesane tribunal i Besançon. Siden 2004 var han også pastor i Dompaire og fra 2012 pastor og dekan i Épinal.

### Hjelpebiskop i Metz
Pave Frans utnevnte ham til titulærbiskop av *Thérouanne* og hjelpebiskop i Metz den 8. januar 2019. Han ble ordinert til biskop av biskopen av Metz, Jean-Christophe Lagleize, den 3. februar samme år i Metz-katedralen. Medkonsekratorer var biskopen av Saint-Dié, Didier Berthet, og dennes forgjenger Jean-Paul Mathieu. 

Fra 13. august 2021 til 4. september året etter administrerte han bispedømmet Metz som apostolisk administrator under bispevakansen der.

### Biskop av Le Mans
Den 3. april 2023 utnevnte pave Frans ham til biskop av Le Mans. Innsettelsen fant sted den 21. mai samme år.

Ved siden av sine religiøse funksjoner har Jean-Pierre Vuillemin vært birøkter siden han var 22 år.

## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) * bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X ( 1475-1521) *1513 
* Pave Paul III (1468-1549) *1519
* Kardinal Francesco Pisani (1494-1570) *1527
* Kardinal Alfonso Gesualdo di Conza (Gonza) (1540-1603) *1564
* Pave Klemens VIII (1536-1605) *1592
* Kardinal Pietro Aldobrandini (1571-1621 *1604
* Biskop Laudivio Zacchia (1565-1637) *1605
* Kardinal Antonio (Marcello) Barberini den eldre, O.F.M. Cap. (1569-1646) *1625
* Erkebiskop Nicolò Guidi di Bagno (1583-1663) *1644
* Erkebiskop François de Harlay de Champvallon (1625-1695) *1651
* Erkebiskop Louis-Antoine de Noailles (1651-1729) *1679
* Biskop Jean-François Salgues de Valderies de Lescure 1644-1723) *1699
* Erkebiskop Louis-Jacques Chapt de Rastignac (1690-1750) *1722
* Erkebiskop Christophe de Beaumont du Repaire (1703-1781) *1741
* Biskop César-Guillaume de La Luzern (1738-1821) *1770
* Erkebiskop Gabriel Cortois de Pressigny (1745-1823) *1786
* Erkebiskop Hyacinthe-Louis de Quélen (1778-1839) *1817
* Biskop Louis-Charles Féron (1794-1879) *1834
* Biskop Pierre-Alfred Grimardias (1818-1896) *1866
* Kardinal Guillaume-Marie-Romain Sourrieu (1825-1899) *1882
* Kardinal Léon-Adolphe Amette (1850-1920) *1899
* Biskop Benjamin-Octave Roland-Gosselin (1870-1952) *1919
* Kardinal Paul-Marie-Alexandre Richaud (1887-1968) *1934
* Kardinal Paul Gouyon (1910-2000) *1957
* Biskop Jean-Christophe André Robert Lagleize (1954- ) *2002
* Erkebiskop Hubert Marie Pierre Dominique Barbier (1932- ) *1980
* Biskop Charles-Auguste-Marie Paty (1916-2004) *1966
* Biskop *Jean-Pierre Vuillemin* (1967- ) *2019

## Referanser